
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.104/2003 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice "Termoelectrica" - S.A., filialele sale, Regia Autonomă pentru Activităţi Nucleare - Sucursala "ROMAG - TERMO" şi centralele termice şi electrice de termoficare aflate în administrarea consiliilor judeţene şi locale, transmis cu adresa nr.671 din 27 octombrie 2003 şi înregistrat cu nr.23/214 din 28 octombrie 2003.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                 Nr.23/214/2003

RAPORT

asupra proiectului de Lege pentru aprobarea Ordonanţei de urgenţă a Guvernului nr.104/2003 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice "Termoelectrica" - S.A., filialele sale, Regia Autonomă pentru Activităţi Nucleare - Sucursala "ROMAG - TERMO" şi centralele termice şi electrice de termoficare aflate în administrarea consiliilor judeţene şi locale



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.104/2003 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice "Termoelectrica" - S.A., filialele sale, Regia Autonomă pentru Activităţi Nucleare - Sucursala "ROMAG - TERMO" şi centralele termice şi electrice de termoficare aflate în administrarea consiliilor judeţene şi locale, transmis cu adresa nr.671 din 27 octombrie 2003 şi înregistrat cu nr.23/214 din 28 octombrie 2003.



Consiliul Legislativ a avizat proiectul de lege conform avizului nr.1490 din 24 octombrie 2003.



De asemenea, Comisia pentru buget, finanţe şi bănci, Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic au avizat favorabil proiectul de lege.



Ordonanţa se referă la aprobarea scoaterii din rezerva de stat, sub formă de împrumut, a unor cantităţi de combustibil pentru S.C. Termoelectrica S.A., Regia Autonomă pentru Activităţi Nucleare - Sucursala "ROMAG TERMO" şi centralele termice şi electrice de termoficare aflate în administrarea consiliilor judeţene şi locale, necesare pentru respectarea programului de iarnă în domeniul energetic pentru perioada octombrie 2003 - martie 2004, la a cărui elaborare s-au avut în vedere efectele secetei prelungite şi prognoza privind scăderea timpurie a temperaturilor.



În conformitate cu prevederile art.60 din Regulamentul Camerei Deputaţilor, comisia a examinat proiectul de lege în şedinţa din 4 noiembrie 2003.



La lucrările comisiei au participat, ca invitaţi, conform prevederilor art.51 şi 52 din Regulamentul Camerei Deputaţilor, domnul Ilie Ştefan - secretar de stat în Ministerul Administraţiei şi Internelor, domnul Adrian Gurău - secretar de stat la Administraţia Naţională a Rezervelor de Stat şi domnul Viorel Marian - din partea S.C. Termoelectrica S.A.



La lucrările comisiei au fost prezenţi 20 deputaţi din totalul de 25 membri ai comisiei.



După dezbateri, membrii comisiei au hotărât, în unanimitate, ca proiectul de Lege pentru aprobarea Ordonanţei de urgenţă a Guvernului nr.104/2003 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice "Termoelectrica" - S.A., filialele sale, Regia Autonomă pentru Activităţi Nucleare - Sucursala "ROMAG - TERMO" şi centralele termice şi electrice de termoficare aflate în administrarea consiliilor judeţene şi locale să fie supus, spre dezbatere şi adoptare, plenului Camerei Deputaţilor în forma prezentată de iniţiator.


Prin conţinutul şi obiectul său de reglementare, proiectul de lege face parte din categoria legilor ordinare.

                   PREŞEDINTE,                                       SECRETAR,

                     István Antal                                          Aurelia Vasile

Expert,

Silvia Vlăsceanu

